**A 73. sorszámú Mezőgazdasági gépész megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 521 08

1.2. Szakképesítés megnevezése: Mezőgazdasági gépész

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben a mezőgazdaság szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 8421 | Mezőgazdasági, erdőgazdasági, növényvédő gép kezelője | Traktorvezető |
| 3.1.3. | Vegyszeres növényvédőgép kezelője |
| 3.1.4. | Önjáró betakarítógép kezelője |
| 3.1.5. | Talajjavítási gépkezelő |
| 3.1.6. | Talajtisztító gépkezelő |
| 3.1.7. | Mezőgazdasági arató-cséplő gép vezetője |
| 3.1.8. | Mezőgazdasági kotrógépkezelő |
| 3.1.9. | Mezőgazdasági rakodógép kezelő |
| 3.1.10. | Nádvágó gépkezelő |
| 3.1.11. | Növényvédő gépész |
| 3.1.12. | Cséplőgépkezelő |
| 3.1.13. | Csíráztató-gépkezelő |
| 3.1.14. | Fejő- és tejkezelő gép kezelője |

**3.2. A szakképesítés munkaterületének rövid leírása:**

A mezőgazdaságban alkalmazott erő- és munkagépek, önjáró betakarítógépek, mezőgazdasági rakodógépek előkészítése üzemeltetésre, beállítása, az agrotechnikai követelményeknek megfelelő üzemeltetése.

A szakképesítéssel rendelkező képes:

- együttműködni munkahelyi vezetőivel, szakembereivel, munkavállalókkal, a munkájával összefüggő feladatok megoldásában,

- karbantartani, üzemeltetni a mezőgazdasági erő- és munkagépeket, gépészeti berendezéseket,

- elhárítani a mezőgazdasági erő- és munkagépek, gépészeti berendezések üzemzavarait,

**-** munkavédelmi előírásokat betartani,

- közreműködni a mezőgazdasági erő- és munkagépek, gépészeti berendezések nagyjavításában.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 35 521 02 | Mezőgazdasági gépjavító | szakképesítés-ráépülés |
| 3.3.4. | 54 521 01 | Élelmiszeripari gépésztechnikus | azonos ágazat |
| 3.3.5. | 54 521 02 | Erdészeti gépésztechnikus | azonos ágazat |
| 3.3.6. | 54 521 05 | Mezőgazdasági gépésztechnikus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10974-12 | Agrár munka-, tűz- és környezetvédelem |
| 4.4. | 11048-12 | Agrárgépészeti alapfeladatok |
| 4.5. | 11046-12 | Erőgépek |
| 4.6. | 11044-12 | Mezőgazdasági munkagépek |
| 4.7. | 11047-12 | Mezőgazdasági és gazdálkodási alapismeretek |
| 4.8. | 11045-12 | Mezőgazdasági gépek üzemeltetése |
| 4.9 | 11497-12 | Foglalkoztatás I. |
| 4.10. | 11499-12 | Foglalkoztatás II. |
| 4.11. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Mezőgazdasági vontató vezetésére érvényes vezetői engedély (T, illetve C+E, C1+E kategória)

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10974-12 | Agrár munka-, tűz- és környezetvédelem | írásbeli |
| 5.2.4. | 11048-12 | Agrárgépészeti alapfeladatok | írásbeli |
| 5.2.5. | 11046-12 | Erőgépek | írásbeli |
| 5.2.6. | 11044-12 | Mezőgazdasági munkagépek | írásbeli |
| 5.2.7. | 11047-12 | Mezőgazdasági és gazdálkodási alapismeretek | írásbeli |
| 5.2.8. | 11045-12 | Mezőgazdasági gépek üzemeltetése | írásbeli |
| 5.2.9. | 11497-12 | Foglalkoztatás I. | írásbeli |
| 5.2.10. | 11499-12 | Foglalkoztatás II. | írásbeli |
| 5.2.11. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **Mezőgazdasági erőgépek előkészítése üzemeltetésre**

A vizsgafeladat ismertetése: Adott mezőgazdasági erőgép karbantartása, beállítása, hibaelhárítása és előkészítése üzemeltetésre (90 perc)

Adott gépelem, alkatrész készítése, javítása kézi fémmegmunkálással (30 perc)

A vizsgafeladat időtartama: 120 perc

A vizsgafeladat értékelési súlyaránya: 30%

B) A vizsgafeladat megnevezése: **Mezőgazdasági munkagépek beállítása, üzemeltetése**

A vizsgafeladat ismertetése: Adott mezőgazdasági erő- és munkagép összekapcsolása, karbantartása, beállítása és üzemeltetése (90 perc).

Adott mezőgazdasági rakodógépek, illetve önjáró betakarító gépek előkészítése, beállítása és üzemeltetése (90 perc)

A vizsgafeladat időtartama: 180 perc

A vizsgafeladat értékelési súlyaránya: 40%

**5.3.2. Központi írásbeli vizsgatevékenység**

A vizsgafeladat megnevezése: **Mezőgazdasági gépek komplex írásbeli vizsga**

A vizsgafeladat ismertetése: A központi feladatlap mezőgazdasági munkagépek (50%) mezőgazdasági erőgépek (20%), géprajz, gépelemek (10%), szakmai számítás (10%) és gazdasági ismeretek (10%) témakörökből tartalmaz kérdéseket.

A vizsgafeladat időtartama: 180 perc

A vizsgafeladat értékelési súlyaránya: 15%

**5.3.3. Szóbeli vizsgatevékenység**

A vizsgafeladat megnevezése: **Mezőgazdasági gépek**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreiből tartalmaznak kérdéseket.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 15%

5.4**. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Traktor pótkocsival |
| 6.3. | Mezőgazdasági vontató (3 különböző teljesítménykategória) |
| 6.4. | Késes altalajlazító |
| 6.5. | Közép-mélylazító |
| 6.6. | Függesztett ágyeke |
| 6.7. | Félig függesztett ágyeke |
| 6.8. | Váltva forgató eke |
| 6.9. | Tárcsás borona (X) |
| 6.10. | Tárcsás borona (V) |
| 6.11. | Oldalazó tárcsás borona |
| 6.12. | Boronák |
| 6.13. | Sorközművelő kultivátor |
| 6.14. | Szántóföldi kultivátor |
| 6.15. | Kombinátor |
| 6.16. | Hengerek |
| 6.17. | Szervestrágya-szóró |
| 6.18. | Hígtrágya-szóró |
| 6.19. | Műtrágyaszóró |
| 6.20. | Sorba-, szórvavető gép |
| 6.21. | Szemenkénti vetőgép |
| 6.22. | Direktvetőgép |
| 6.23. | Ültetőgép |
| 6.24. | Palántázó gép |
| 6.25. | Fűkasza |
| 6.26. | Önjáró kaszáló, szecskázógép |
| 6.27. | Rendkezelők |
| 6.28. | Bálázó |
| 6.29. | Szárzúzók |
| 6.30. | Sor-, rendfelszedő- és kaszáló adapter |
| 6.31. | Pótkocsik |
| 6.32. | Szántóföldi permetező |
| 6.33. | Fa- és szőlővédelmi permetező |
| 6.34. | Magtisztító- és csávázó gépek |
| 6.35. | Arató-cséplőgép és adapterei |
| 6.36. | Rakodógép (traktorra szerelt és önjáró) |
| 6.37. | Állattartó-telepi gépek, berendezések |
| 6.38. | Terményszárító |
| 6.39. | Takarmánykeverő gépek |
| 6.40. | Kertészeti kisgépek |
| 6.41. | Emelőgépek (mobil és stabil) |
| 6.42. | Fémmegmunkáló gépek (esztergapad, köszörű, oszlopos fúrógép, marógép) |
| 6.43. | Hegesztő-berendezések (láng, ív) |
| 6.44. | Számítógépek |
| 6.45. | Elektromos és pneumatikus kéziszerszámok (csiszoló- és fúrógépek, levegőkulcs) |
| 6.46. | Kéziszerszámok (villás-, csillag- és dugókulcs készlet, torx és csavarhúzó készlet, reszelők, fogók, lehúzók, vágók, különféle anyagú és méretű kalapácsok) |
| 6.47. | Karbantartó- és szervizberendezések |
| 6.48. | Egyéni védőfelszerelések |
| 6.49. | Munkabiztonsági berendezések |
| 6.50. | Környezetvédelmi berendezések |

**7. EGYEBEK**